S-2381/2023

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 28. mars 2023, á hendur K-kvk-þgf K-kvk-þgf S-kvk-þgf, kt. [...], [...], [...], I.

Fyrir umferðarlagabrot með því að hafa, sunnudaginn 21. ágúst 2022, ekið bifreiðinni [...] svipt ökurétti og óhæf til að stjórna henni örugglega vegna áhrifa ávana- og fíkniefna og slævandi lyfja (í blóðsýni mældist amfetamín 70 ng/ml, demoxepam 980 ng/ml, desmetýlklórdíazepoxíð 260 ng/ml, klórdíazepoxíð 450 ng/ml og nordíazepam 750 ng/ml) um Sóleyjargötu í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

II.

Fyrir umferðarlagabrot með því að hafa, mánudaginn 27. febrúar 2023, ekið bifreiðinni [...] svipt ökurétti um Skeifuna í Reykjavík, þar sem lögregla stöðvaði aksturinn.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru. Verjandi ákærðu krefst vægustu refsingar sem lög leyfa og hæfilegra málsvarnarlauna sér til handa.

Ákærða er fædd í [...]. Samkvæmt framlögðu sakavottorði, dagsettu 22. mars 2023, gekkst ákærða undir greiðslu sektar með lögreglustjórasátt þann [...] 2016, meðal annars vegna aksturs undir áhrifum ávana- og fíkniefna. Þá var ákærðu gerð viðurlagaákvörðun fyrir Héraðsdómi Reykjavíkur þann [...]2022, meðal annars fyrir ölvunarakstur, en þau brot, sem ákærðu voru þá gefin að sök, voru framin [...]2020, [...]2020 og [...]2021. Að öðru leyti kemur sakarferill ákærðu ekki til skoðunar við ákvörðun refsingar í máli þessu.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærðu hæfilega ákveðin fangelsi í 45 daga.

Með vísan til lagaákvæða í ákæru er ákærða svipt ökurétti ævilangt frá uppkvaðningu dómsins að telja.

Ákærða greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 150.660 krónur að meðtöldum virðisaukaskatti, og 175.134 krónur í annan sakarkostnað.

Af hálfu ákæruvaldsins flutti málið B-kk-nf E-kk-nf aðstoðarsaksóknari.

K-kvk-nf R-kvk-nf G-kvk-nf aðstoðarmaður dómara kveður upp dóm þennan.

DÓMSORÐ:

Ákærða, K-kvk-nf K-kvk-nf S-kvk-nf, sæti fangelsi í 4 5 daga.

Ákærða er svipt ökurétti ævilangt frá uppkvaðningu dómsins að telja.

Ákærða greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 150.660 krónur að meðtöldum virðisaukaskatti, og 175.134 krónur í annan sakarkostnað.

K-kvk-nf R-kvk-nf G-kvk-nf